Številka: 224-58/2016

Datum: 27. 3. 2020

**POROČILO**

**O DELA SVETA ZA PREVENTIVO IN VZGOJO V**

**CESTNEM PROMETU MESTNE OBČINE PTUJ**

**ZA LETO 2019**

* Poročilo o delu Sveta za preventivo in vzgojo v cestnem prometu Mestne občine Ptuj v letu 2019
* Ocena izvajanja načrta za zagotavljanje varnosti cestnega prometa Mestne občine Ptuj
* Ocena prometno varnostnih razmer na območju Mestne občine Ptuj za leto 2019

1. **DELO SVETA ZA PREVENTIVO IN VZGOJU V CESTNEM PROMETU –SPV**

Svet za preventivo in vzgojo v cestnem prometu (v nadaljnjem besedilu SPV) deluje v skladu z določbami 6. člena Zakona o voznikih in Odloka o ustanovitvi sveta za preventivo in vzgojo Mestne občine Ptuj. Sestava sveta je usklajena z določbami navedenih pravnih aktov. Svet za strokovno telo občinskega sveta (1. odstavek 6. člena Zakona o voznikih).

V letu 2019 je bilo sklicanih osem rednih sej in ena razširjena seja SPV. Na posamezne seje so bili vabljeni zunanji strokovni sodelavci in strokovni delavci občinske uprave. Med zunanjimi sodelavci je bil prisoten na vseh sejah vodja V. območja za vozniške izpite Maribor (bivši centri vozniških izpitov Maribor, Murska Sobota, Ptuj).

Na rednih sejah smo obravnavali izvajanje nalog, ki so bile načrtovane v Načrtu varnosti cestnega prometa Mestne občine Ptuj za leti 2019/2020, ter problematiko, ki se je pojavila med letom. Obravnavali smo tudi vprašanja, pobude in predloge prebivalcev, mestnih svetnikov, strokovnih delavcev občinske uprave, policije, medobčinskega redarstva, članov Združenja šoferjev in avtomehanikov Ptuj. Vse pobude in predloge smo preučili in pristojnim službam in organom predlagali prometno tehnične ukrepe na področju cestne infrastrukture. Z našimi ocenami in predlogi smo seznanili pobudnike oziroma predlagatelje.

Na razširjeni seji, ki je bila sklicana 27. 8. 2019 – sklicala in vodila jo je županja, so sodelovali ravnatelji osnovnih in nekaterih srednjih šol, JZ Vrtec Ptuj zasebnega vrtca Vilinski gaj, predstavnik JS Ptuj, policisti – vodji policijskih okolišev, medobčinski redarji, člani ZŠAM Ptuj, strokovni delavci občinske uprave, člani delovni skupin, imenovani na 24. seji SPV, dne 20.6.2019. Sodelovali so tudi novinarji lokalnih in regionalnih medijev.

Na razširjeni seji smo obravnavali poročila delovnih skupin (član SPV, predstavnik sveta ČS, policist), ki so v mesecu avgustu opravili ogled šolskih poti in prometne signalizacije ter pregled načrtov šolskih poti v osnovnih šolah. O ugotovljenih pomanjkljivostih so bili obveščeni Oddelek za gospodarstvo in Oddelek za negospodarske dejavnosti ter Javne službe Ptuj, ki so pristopili k izvajanju posameznih tehničnih ukrepov na cestni infrastrukturi.

Na začetku šolskega leta 2019/2020 smo izvedli 14-dnevno varovanje učencev na poti v šolo in dva dni po vsakih šolskih počitnicah. Varovanje so opravljali policisti, medobčinski redarji in člani ZŠAM Ptuj po načrtu, ki so ga pripravili člani SPV iz teh sredin na podlagi sklepa 24. seje SPV.

Po vgradnji montažnega križišča s krožnim prometom na križišču pri Minoritskem trgu ugotavljamo, da z odprtjem dodatnega prometnega pasu promet poteka v smeri proti avtobusni postaji bolj tekoče. Takšen režim prometa je možen samo brez prehoda za pešce in kolesarske steze, kar je potrebno načrtovati pri izgradnji krožišča s krožnim prometom. Na krajši razdalji sta že dva podhoda, na katera sta usmerjeni šolski poti za učence osnovne šole Mladika in ni nobene potrebe po tretjem prehodu. Uporabniki igral v mestnem parku in ostali pešci lahko koristijo šolsko pot Minoritski trg - Dravska ulica - sprehajalna pot ob reki Dravi.

V času zapore dravskega mostu se je močno povečal promet na regionalni cesti 710 Ptuj – Grajena – Vurberk. Po otvoritvi mostu se ni bistveno zmanjšal promet, zlasti voznikov, ki nimajo vinjete. V Podružnični šoli Grajena je bil pregledan načrt šolskih poti in ugotovljeno, da je na odseku RC 710 – Grajena – križišče z lokalno cesto v Krčevini pri Vurberku šolska pot zelo nevarna, ker ni pločnikov in avtobusnih postajališč. V šolskem letu 2019/2020 s tega območja obiskuje osnovno šolo 13 učencev. Staršem teh učencev je bilo predlagano, da sami vozijo otroke v šolo in se jim povrne potne stroške. Pogodbe o povrnitvi potnih stroškov so podpisali le trije starši.

Izgradnjo pločnika in ureditev avtobusnih postajališč na tem odseku RC 710 je potrebno izvesti prioritetno med projekti posodabljanja cestne infrastrukture.

Odpravljena je bila nevarna točka na RC 710 v naselju Štuki z označitvijo avtobusnih postajališč, kar smo že predlagali v letu 2004.

V letu 2019 smo nadaljevali s prizadevanji za odpravo nevarne točke (odseka) na RC 229/1286 v Novi vasi pri Ptuju kjer učenci hodijo peš do avtobusnega postajališča cca 450 m. DRSI je odredila določene ukrepe, ki po naši oceni ne zadoščajo varnosti pešcev. Na tem odseku smo predlagali zmanjšanje največje dovoljene hitrosti 50 km/h, DRSI pa je odredila 70 km /h. Potrebno je prioritetno zgraditi enostranski pločnik v dolžini 450 m.

Udeležili smo se vseh posvetovanj, ki jih je organizirala AVP RS v Ljubljani, določenih sej odborov MS MO, sej varnostnega sosveta, na katerih smo poročali o prometno varnostnih razmerah ter izvajanju Načrta varnosti cestnega prometa MO Ptuj.

Svet je sodeloval pri izvajanju projekta »Dan odprtih vrat ZŠAM Ptuj, ki je potekal dva dni v tednu mobilnosti v mesecu septembru. Organizirano je bilo izobraževanje učencev 4. razreda (227), ki se pripravljajo na kolesarski izpit. Pri izobraževanju so sodelovali člani SPV, policisti, medobčinski redarji, člani ZŠAM, igralska skupina vrtca Ptuj in šola vožnje »Prednost«.

V osnovni šoli Mladika je bilo v novembru izvedeno tri dnevno izobraževanje vseh učencev (dan prometne varnosti). Izobraževanje so izvajali moderatorji iz Zavoda »Varna pot«. Po oceni učencev in učiteljev je bilo izobraževanje izvedeno na kakovostni ravni. V letu 2020 bomo to obliko izobraževanja izvedli v osnovnih šolah Ljudski vrt in Grajena.

Izobraževanje na temo mladi v prometu (učne delavnice) je bilo izvedeno v Gimnaziji Ptuj. Izobraževanje so izvajali člani zavoda »Vozim« iz Celja. V letu 2020 bo ta oblika izobraževanja izvedena v ŠC – Strojni šoli Ptuj.

Dijaki gimnazije, strojne in biotehnične šole ter učenci 6. – 9. razreda osnovni šol so sodelovali na medobčinskem tekmovanju » Kaj veš o prometu », ki ga je organizirala občina Juršinci. Vodja tekmovanja je bil član SPV MO Ptuj, ki je strokovno usposobljen. Trije učenci in trije dijaki, ki so dosegli najboljše rezultate so se udeležili državnega tekmovanja v Mislinji.

Člani sveta – komisije za tehnično urejanje prometa in komisije za določanje lokacij avtobusnih postajališč na lokalnih cestah in javnih poteh so na pobude strokovnih delavcev občinske uprave, mestnih svetnikov, prebivalcev, policistov, medobčinskih redarjev opravili več ogledov nevarnih odsekov in točk na cestni infrastrukturi ter predlagali ustrezne prometno tehnične ukrepe.

V svetu ugotavljamo, da je cestna infrastruktura (posamezni odseki cest)na območju MO Ptuj v zelo slabem stanju (npr.; Ulica 5. Prekomorske, Peršonova ulica, Gregorčičev drevored, Ulica Jožefe Lackove, itd..) in lokalne ceste ter javne poti na območjih primestnih četrtnih skupnostih (ni pločnikov ali vsaj urejenih bankin, kjer potekajo šolske poti).

Tudi ob državnih cestah, na katerih potekajo šolske poti in se odvija tranzitni ali medkrajevni promet ni pločnikov in avtobusnih postajališč na posameznih odsekih ( Mariborska cesta, Rogozniška cesta, MC Budina – Spuhlja, Cesta 8. Avgusta, RC Rogoznica – Nova vas, RC Grajena – Vurberk. Učenci so ogroženi pri hoji do avtobusnih postajališč.

Predlagamo, da se v prihodnjih letih namenja višja finančna sredstva za obnovo teh odsekov cest in gradnjo pločnikov, kolesarskih stez in avtobusnih postajališč.

SPV je ob mednarodnem dnevu »Spomina na žrtve prometnih nesreč tudi v letu 2019 organiziral svečani prireditev v kulturni dvorani Gimnazije Ptuj. Prireditev je bila namenjena mladim udeležencem v cestnem prometu ter sodnikom žrtev prometnih nesreč. Prireditve se je udeležilo okrog 350 dijakov. Slavnostna govornica je bila županja mestne občine. Nagovor sta imela tudi podpredsednik evropskega združenja žrtev prometnih nesreč (FEHR) in predsednik SPV MO. Ta prireditev ima močan odmev v javnosti. V kulturnem programu so sodelovali dijaki gimnazije in strojne šole, učenci osnovne šole Mladika in otroci JZ Vrtec Ptuj ter člani ZŠAM.

Na predlog SPV so bila za zasluge na področju prometne varnosti in prometne preventive podeljena priznanja JAVP RS za leto 2018. Priznanja so prejeli v mestni hiši Osnovna šola Olge MEGLIČ (svečana listina, Franc ROPIČ, član ZŠAM Ptuj (zlati znak), Janez POLANEC, član sveta četrtne skupnosti Grajena in Jana JANŽEKOVIČ, vzgojiteljica JZ Vrtec Ptuj (bronasti znak).

1. **IZVAJANJE NAČRTA VARNOSTI CESTNEGA PROMETA MESTNE OBČINE PTUJ V LETU 2019**

V Mestni občini je v letu 2019 Mestni svet potrdil Načrt varnosti cestnega prometa (obdobni načrt ) za leti 2019 – 2020. Načrt vsebuje opisni del ter aneksa (prilogi »A« in »B«), v katerih so opredeljene naloge SPVCP in projekti na cestni infrastrukturi.

V prilogi »A« - opomniku so razvidne ciljne skupine izobraževanja, nosilci nalog, roki aktivnosti, materialno stroški zunanjih sodelavcev ter stroški nakupa učnih pripomočkov in tehničnih sredstev (rutice,odsevni trakovi, kresničke, učbeniki). Ta del načrta smo pripravili v SPV.

V prilogi »B« so načrtovani projekti rekonstrukcij cestne infrastrukture v letih 2019 – 2020 . Ta del načrta je pripravil oddelek za gospodarstvo. Iz načrta je razvidno, da je bilo v letih 2019 – 2020 na področju cestne infrastrukture načrtovanih 20 projektov. Končani so bili naslednji projekti;

- Izgradnja pločnika ob lokalni cesti št. 328201 – Zagrebška cesta na odseku križišče s Selsko cesto – križišče z obvoznico pri turniškem gradu,

- Izgradnja pločnika ob LC, št. 328201 – Zagrebška cesta na odseku križišče s krožnim prometom – do meje z občino Videm ( LC proti naselju Tržec ),

- Označitev avtobusnih postajališč na RC 710 v naselju Štuki – odprava nevarne točke. SPV je dal pobudo že leta 2004.

- Obnova Gregorčičevega drevoreda na celotnem odseku ulice (Potrčeva cesta – Osojnikova cesta) je v začetni fazi prenove.

Za nekaj ostalih projektov zlasti na ali ob državnih cestah teče postopek pridobivanja potrebne dokumentacije (npr.;gradnja pločnikov ob RC 710 Grajena Vurberk, RC 329/1286 v Novi vasi, MC Budina – Spuhlja).

Izvajanje načrta varnosti cestnega prometa smo preverjali trimesečno na sejah sveta. Na 28. seji v mesecu decembru smo ocenili, da so bile načrtovane naloge v prilogi »A« opravljene.

Na prometno varnostne razmere vpliva tudi urejena cestna infrastruktura. V SPV smo konstantno spremljali trend prometno varnostnih razmer (število, vzroke, posledice v prometnih nesrečah in stanje cestne infrastrukture na točkah oziroma odsekih cest, kjer je prihajalo do prometnih nesreč). Na osnovi statističnih podatkov prometnih nesreč v obdobju 2015 – 2019 ugotavljamo nevarne odseke cest oziroma nevarne točke.

Od leta 2008 smo v letnih poročilih in ocenah prometno varnostnih razmer opozarjali na spodaj navedene nevarne odseke ali »črne« točke. Tudi v oceni za leto 2019 želimo opozoriti na nekatere nevarne točke ali odseke cest, na katerih so ogroženi pešci in kolesarji, ki so najbolj ranljive skupine prometnih udeležencev.

1. Glavna cesta Budina – Spuhlja – vila Monde – Center obšolskih dejavnosti

Na tem odseku ni pločnikov in kolesarske poti in ne prehodov za pešce. S preusmeritvijo prometa tovornih vozil na mednarodnih mejnih prehodih Središče ob Dravi in Zavrč se promet na relaciji Spuhlja – Budina ni bistveno zmanjšal. Na tem odseku poteka šolska pot. Učenci do avtobusnih postajališč hodijo ob ali po cesti.

Učenci in dijaki, ki se izobražujejo v Centru obšolskih dejavnosti imajo tri dni pouk izven objekta »Štrk« (ogled mesta in kulturnih znamenitosti, Cero Gajke in Rance) in prečkajo magistralno cesto pri križišču z lokalno cesto, ki povezuje RC Ptuj – Dornava.

Pospešiti je vas potrebno rekonstrukcijo magistralne ceste na odseku križišče s krožnim prometom – transformator v Spuhlji (prva faza) nato pa nadaljevati rekonstrukcijo do dovozne poti v Center obšolskih dejavnosti.

2. Glavna cesta - Mariborska cesta

Na južni strani ceste ni pločnika na odseku med avtobusnim postajališčem in hišno številko Mariborska cesta 58, kjer poteka šolska pot. Ogroženi so učenci in pešci, ki uporabljajo javni avtobusni promet Ptuj – Maribor.

Ob izgradnji pločnika je potrebno zgraditi osvetljen prehod za pešce pri hišni številki Mariborska cesta 58, ki bo povezoval avtobusno postajališče na severni strani.

3. Regionalna cesta 710 – Grajena – Vurberk

Na odseku podružnična šola Grajena – križišče z lokalno cesto v Krčevini pri Vurberku ni pločnika in avtobusnih postajališč. Ob tem odseku sta naselji Grajenščak in Krčevina pri Vurberku. Po navedenem odseku že vozi šolski avtobus, ki pa ne pobira učencev, ker zgrajenih avtobusnih postajališč. Je že podan predlog za rekonstrukcijo ceste za izgradnjo enostranskega pločnika in avtobusnih postajališč.

V šolskem letu 2019 – 2020 obiskuje s teh območij 11 učencev. Starši treh učencev so z mestno občino sklenili pogodbo o lastnem prevozu in povrnitvi potnih stroškov.

4. Regionalna cesta 329 Rogoznica – Nova vas

4.1 Odsek Nova vas

Na tem odseku ni na celotni trasi pločnika in kolesarske steze. Kritičen je odsek v dolžini okrog 450 m med zaselkom »Slepa ulica – avtobusno postajališče. DRSI je na predlog MO Ptuj postavila prometni znak 3502, ki označuje šolsko pot in prometni znak 2232-7, ki dovoljuje največjo dovoljena hitrost 70 km/h. Predlog SPV, da se omeji največjo dovoljeno hitrost 50 km/h ni bil sprejet.

S tema prometno tehničnima ukrepoma ni zagotovljena varnost učencev in ostalih pešcev, zato je potrebno prioritetno zgraditi enostranski pločnik v dolžini 450 m.

4.2 Odsek križišče z regionalno cesto v Rogoznici – odcep za »ELDAR«

Na tem odseku ni pločnikov in kolesarskih stez. V naseljih Rogoznica in Žabjak se je precej povečala izgradnja stanovanjskih hiš, v katerih so naseljene mlajše družine. Otroci teh družin obiskujejo osnovne šole Ljudski vrt, Mladika in Olge MEGLIČ ter srednje šole. Mnogi se vozijo z javnimi prevoznimi sredstvi. Prebivalci tudi obiskujejo prodajalno TP Mercator in verske obrede v cerkvi Sv. Leopolda MANDIČA.

Prioritetno je potrebno izgraditi vsaj pločnika na odseku z lokalno cesto pri kapeli, ki vodi v naselje Žabjak – do odcepa, ki vodi do trgovine »Eldar«.

5. Regionalna cesta Rogoznica - Podvinci

5.1 Odcep križišče z RC 329 – most čez potok Rogoznica

Na odseku križišče z RC 329 v Rogoznici - most čez potok Rogoznica poteka šolska pot. Na določenem odseku Ceste 8. Avgusta ni pločnika. Učenci hodijo po vozišču do avtobusnih postajališč. Po naši oceni je potrebno zgraditi pločnik in dve avtobusni postajališči.

5.2 Odcep – most čez potok Rogoznica - naselje Podvinci

Med naseljema Rogoznica - Podvinci je odsek ceste izven naselja. Mnogi vozniki prekoračujejo največjo dovoljeno hitrost 90 km/h. Ogroženi so pešci in kolesarji. Po naši oceni je potrebno izgraditi kolesarsko pot ločeno od prometnih pasov.

5.3 Avtobusno postajališče za naseljem Podvinci

Ob rekonstrukciji RC v naselju Podvinci je na koncu naselja na zahodni strani vrisano avtobusno postajališče, ki predstavlja nevarnost za udeležence v prometu, saj je za ostrim levim ovinkom. Lokacijo postajališča bi bilo potrebno premakniti vsaj za 30 m naprej proti Rogoznici.

Predlagamo, da oddelek za gospodarstvo MO Ptuj pošlje pobudo Ministrstvu za infrastrukturo, da strokovna komisija, ki jo imenuje minister v skladu z določilom 35. člena Zakona o cestah opravi ogled sedanje lokacije in poda strokovno mnenje.

5.4 Križišče RC z LC, ki vodi proti kapeli v Podvincih

Na navedenem križišču je vrisan prehod za pešce in avtobusni postajališči, na katerih vstopajo in izstopajo učenci osnovnih šol. Pred izgradnjo križišča je bilo postajališče za šolski prevoz na lokalni cesti pri kapeli v Podvincih. Na križišču je dovoljena največja hitrost 60 km/h. Prehod za pešce je slabo viden, zlasti v času megle, dežja in sneženja.

Po naši oceni je prehod za pešce potrebno dodatno opremiti z ustrezno svetlobno signalizacijo (modra barva prehoda, PZ Otroci na vozišču – 1116, svetlobni prometni znak –BIČ). Strokovna komisija naj preuči in odloči o dodatni označitvi prehoda za pešce.

6. Volkmerjeva cesta - Ulica Kneza Koclja

6.1 Križišče z Ulico 5. Prekomorske – križišče z Ulico Kneza Koclja

Na tem odseku ni pločnika ali vsaj urejenih bankin. Na odseku se pojavlja večje število pešcev, ki hodijo na delo ali na sprehode. Poteka tudi šolska pot. Že več let opozarjamo, da je potrebno izgraditi pločnik.

6.2 Križišče Volkmerjeva cesta - Ulica 5. Prekomorske

Na tem križišču so nujno potrebni ukrepi za umirjanje prometa na Volkmerjevi cesti. Mnogi vozniki, ki vozijo iz smeri Mestnega vrha v smeri proti Šolskemu centru so prekoračili največjo dovoljeno hitrost 50 km/h pred postavitvijo montažnega krožišča. Križišče je za voznike, ki pripeljejo po Ulici 5. Prekomorske do navedenega križišča slabo pregledno zaradi terena vrstnih hiš .

V letih 2014 – 2015 je bilo začasno postavljeno montažno krožišče. V tem obdobju ni bilo prometnih nesreč. Sedaj je ponovno postavljeno montažno križišče in ne prihaja do prometnih nesreč.

Predlagamo, da se načrtuje v projektu rekonstrukcije Ulice 5. Prekomorske izgradnja križišča s krožni m prometom.

7. Lokalna cesta »Ulica na postajo«

Na odseku križišče z Zagrebško cesto – železniško postajališče Hajdina ni pločnika. Po Ulici na postajo vodi šolska pot. Ulica je bližnjica za voznike, ki pripeljejo iz smeri Vidma in nadaljujejo z vožnjo v smeri proti Mariboru ali Kidričevemu. Ogroženi so pešci, ki hodijo na železniško postajališče Hajdina in učenci, ki vstopajo na avtobus pri železniškem postajališču ali na Selski cesti.

8. Rogozniška cesta - odsek skladišče TP Mercator – Ormoška cesta

Na odseku ni pločnika. Na odseku poteka šolske pot učencev osnovne šole Mladika. Z izgradnjo pločnika ni potrebe po šolskem prevozu.

9. Vodova ulica – odsek Osnovna šola Ljudski vrt – križišče z Muršičevo ulico

Na Vodovi ulici ni pločnika. Ulica je zelo ozka. Po ulici poteka šolska pot. Nekateri vozniki iz PČS Rogoznica jo uporabljajo kot bližnjico, da se izognejo zastojem na križišču Osojnikova cesta – Natašina pot. V bližini Ulice Jožefe LACKOVE je predvidena gradnja več stanovanjskih hiš zaradi česar je utemeljeno pričakovati še povečan promet. Ulico bi bilo potrebno rekonstruirati in zgraditi pločnik.

10. Šolske poti in avtobusna postajališča na območjih četrtnih skupnostih Grajena, Rogoznica, Panorama, Spuhlja, Breg, Jezero

Na območju navedenih četrtnih skupnostih so določene šolske poti zelo nevarne, ker ni pločnikov, niti urejenih bankin, zato je organiziran šolski prevoz učencev. Če tudi je urejen šolski prevoz, so učenci ogroženi na tistih odsekih lokalnih cest ali javnih poti, kjer ni pločnikov, ker hodijo po vozišču do avtobusnega postajališča.

Na vseh lokalnih cestah ali javnih poteh kjer ni pločnikov ali vsaj urejenih bankin pešci hodijo po voznih površinah, zato je potrebno te odseke označiti v skladu s Smernicami šolskih poti in Pravilnikom o prometni signalizaciji in opremi na cestah (primer: Ulica Jožefe Lackove ).

Avtobusna postajališča morajo biti označena s predpisano prometno signalizacijo in morajo imeti urejena stojišča, kot določa Pravilnik o gradnji avtobusnih postajališč.

Svet za preventivo in vzgojo in oddelek za gospodarstvo MO Ptuj sta v letu 2004 opravila popis avtobusnih postajališč, na katerih vstopajo in izstopajo učenci osnovnih šol na območju vseh četrtnih skupnosti. Nekaj lokacij na območjih ČS Panorama in Grajena je bilo na neprimernih lokacijah zato so bile predlagane in označene nove lokacije. S seznam lokacij avtobusnih postajališč sta prejela oddelek za gospodarstvo in oddelek za negospodarske službe. Vse lokacije so bile po letu 2004 postopoma označene z horizontalno in vertikalno signalizacijo, niso pa urejena stojišča.

Pri letnih pregledih šolskih poti in lokacij avtobusnih postajališč ugotavljamo, da naj bi se v tem času pojavile nove lokacije, o katerih pa pristojne službe v MO niso bile seznanjene.

Predlagamo, da strokovna komisija, ki jo imenuje župan/ja v skladu z določilom 5. odstavka 35. člena Zakona o cestah pregleda¸vsa evidentirana avtobusna postajališča na lokalnih cestah in javnih poteh. Seznam AP se pošlje ravnateljem osnovnih šol, svetom četrtnih skupnosti, SPV, ter oddelku za gospodarstvo, javnim službam Ptuj in oddelku za negospodarstvo.

1. **FINANCIRANJE DELA SVETA ZA PREVENTIVO IN VZGOJO V CESTEM PROMETU**

Za izobraževanje na področju prometne varnosti in prometne preventive je bilo v letu 2019 odobrenih v proračunu MO Ptuj 20.000,00 evrov. Ta sredstva so nam zadostovala za stroške izobraževanja zunanjih sodelavcev in nakupe učbenikov ter prometno tehničnih sredstev ( učbeniki za učitelje – mentorje prometne vzgoje, odsevna telesa, itd..). Člani SPV so vse naloge opravljali brez plačno – tudi predavanja. Izobraževanje učencev 4. razreda je donirala zavarovalnica.

1. **OCENA PROMETNO VARNOSTNIH RAZMER**

Prometno varnostne razmere so bile v letu 2019 v primerjavi z letom 2018 ugodnejše kljub prometni nesreči s smrtnim izidom, v kateri je bil udeležen voznik traktorja ja javni poti na območju Četrtne skupnosti Rogoznica. V letu 2018 ni bilo prometne nesreče s smrtnim izidom. V letu 2019 je bilo manj prometnih nesreč in manj telesno poškodovanih.

Tabela 1: **ŠTEVILO MRTVIH V PROMETNIH NESREČAH V REPUBLIKI SLOVENIJI**

V spodnji tabeli prikazujemo, za deset letno obdobje, skupno število vseh umrlih v prometnih nesrečah in število umrlih pešcev.

Tabela 2: **PROMETNE NESREČE NA OBMOČJU MESTNE OBČINE PTUJ**

Statistični podatki o skupnem številu prometnih nesreč kažejo, da je bilo stanje na območju Mestne občine Ptuj v letu 2019 ugodnejše kot v letu 2018, kljub PN s smrtnim izidom.

Tabela 3**: POSLEDICE V PROMETNIH NESREČAH NA OBMOČJU MESTNE OBČINE PTUJ**

V primerjavi z letom 2018 je bilo huje in lažje telesno poškodovanih več – 104 (94) udeležencev. Hudo telesno poškodovanih je bilo 3 (6). 495 (331) PN je bilo s škodnim primerom. Ena PN s smrtnim izidom se je pripetila na gozdni cesti, v kateri je bil udeleženec voznik traktorja na območju ČS Rogoznica.

Tabela 4: **UDELEŽENCI V PROMETNIH NEZGODAH NA OBMOČJU MESTNE OBČINE PTUJ**

V primerjavi z letom 2018 se je povečalo število udeleženih voznikov mopeda, avtobusov, traktorjev in za 100 % pešcev. Zmanjšalo se je število udeleženih voznikov osebnih in tovornih vozil, kolesarjev, voznikov motornih koles in potnikov v vozilih.

Tabela 5**: POVZROČITELJI PROMETNIH NESREČ NA OBMOČJU MESTNE OBČINE PTUJ**

Prometni udeleženci so povzročili skupno 340 PN.

Več prometnih nesreč so povzročili vozniki traktorjev in mopedisti, manj pa vozniki osebnih vozil, tovornih vozil, motornih koles in kolesarji.

Tabela 6: **TELESNE POSLEDICE UDELEŽENCEV PROMETNIH NESREČ**

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **2014** | | | **2015** | | | **2016** | | | **2017** | | | **2018** | | | **2019** | | |
|  | M | HTP | LTP | M | HTP | LTP | M | HTP | LTP | M | HTP | LTP | M | HTP | LTP | M | HTP | LTP |
| **Voznik OA** | 1 | - | 69 | - | - | 62 | 2 | 1 | 73 | - | 1 | 55 | - | - | 63 | - | 1 | 47 |
| **Voznik MK** | - | 1 | 8 | - | - | 9 | 1 | 3 | 7 | - | 2 | 6 | - | 1 | 6 | - | 1 | 2 |
| **Voznik Mop.** | - | - | 6 | - | 1 | 5 | - | - | 7 | - | - | 2 | - | - | 2 | - | 1 | 3 |
| **Kolesar** | - | - | 9 | 1 | 6 | 13 | - | - | 13 | - | 4 | 19 | 1 | 4 | 18 | - | - | 13 |
| **Pešec** | - | 2 | 12 | - | 1 | 4 | - | 4 | 7 | 1 | - | 8 | - | 1 | 8 | - | 1 | 16 |
| **Potnik** | - | 2 | 29 | - | **-** | 24 | - | 2 | 26 | - | 1 | 18 | - | - | 29 | - | - | 16 |
| **Traktorist** |  | 5 |  |  | **8** |  |  | 10 |  |  | 8 |  |  |  |  | 1 | 4 | 1 |

Legenda:

- M - mrtvi

- HTP - hudo telesno poškodovani

- LTP - lažje telesno poškodovani

- OA - osebnega avtomobila

- MK - motorno kolo

V primerjavi z letom 2019 se je zmanjšalo število telesno poškodovanih voznikov osebnih avtomobilov, motornih koles, kolesarjev in potnikov, povečalo pa število pešcev in voznikov mopeda.

Tabela 7: **OGROŽENE SKUPINE UDELEŽENCEV V CESTNEM PROMETU – OTROCI (OD 7 DO 14 LETA) – UDELEŽENI V PROMETNIH NESREČAH**

Od 7. leta starosti do 14. leta so bili udeleženi 4 otroci kot potniki v vozilu. Poškodovan je bil 1 kolesar, 2 pešca in 1 potnik v osebnem vozilu.

Tabela 8: **MLADOLETNE OSEBE – OD 14 DO 18 LET STAROSTI - UDELEŽENCI V PROMETNIH NESREČAH**

Mladoletne osebe so bile udeležene v 8 prometnih nesrečah.

Tabela 9: **TELESNE POSLEDICE MLADOLETNIH OSEB (14 - 18 LET)**

Posledice v prometnih nesrečah mladoletnikov so lažje kot v preteklem letu.

Tabela 10: **MLADI VOZNIKI - VOZNIŠKI STAŽ DO TREH LET – POVZROČITELJI PROMETNIH NESREČ**

Vozniki med 18. in 24. letom starosti so bili udeleženi v 68 prometnih nesrečah, v katerih so bili 39 krat povzročitelji, kar pomeni manj kot v letu 2018.

Tabela 11: **UDELEŽENCI ALI POVZROČITELJI PROMETNIH NEZGOD OSEB STAREJŠIH NAD 64 LET**

Vozniki, starejši od 64 let so bili v letu 2019 udeleženi v 89 (107) prometnih nesrečah, v katerih je bila 1 oseba HTP, 6 LTP in 82 MŠ. Udeleženi so bili kot; 3 (9) kolesarji, 6 (1) pešec, 3 (6) potnik, 1 (1) voznik mopeda, 70 (83) voznik OA. Povzročili so 38 (49) prometnih nesreč.

Tabela 12: **TELESNE POSLEDICE UDELEŽENCEV PROMETNIH NESREČ, STARIH NAD 64 LET**

V prometnih nesrečah, v katerih so bili udeleženi starejši nad 64 let so nastale telesne posledice; 1 (1) HTP in 19 (25) LTP ter v 82 (81) MŠ.

Tabela 13**: VZROKI PROMETNIH NESREČ V MESTNI OBČINI PTUJ**

Število prometnih nesreč v letu 2019 se je v primerjavi z letom 2018 zmanjšal na vseh področjih.

Tabela 14: **ALKOHOL - VZROK PRI POVZROČITELJIH PROMETNIH NESREČ**

Prometni udeleženci, ki so bili pod vplivom alkohola so v letu 2019 povzročili več prometnih nesreč kot v letu 2018. V 17 (13) PN, v katerih so bili povzročitelji pod vplivom alkohola so bile naslednje posledice; a) 0 (0) mrtvi, b) 0 (0) HTP, c) 7 (7) LTP, d) 10(6) s samo MŠ.

Koncentracija alkohola v organizmu je bila od 1,34 g/kg do 1,99 g/kg, povprečna 1,61 g/kg (1,65 g/kg), kar je manj kot v petletnem obdobju.

Tabela 15: **PROMETNE NESREČE V NASELJU**

V letu 2019 se je v naseljih zgodilo 340 (372). V teh nesrečah je bil 1 smrtna žrtev, 3 (5) je bilo HTP, 83 (84) LTP, ter 253 (292) škodnih primerov na vozilih in objektih. Posledice v prometnih nesrečah opozarjajo, da so se prometno varnostne razmere v naseljih izboljšale.

Tabela 16: **PROMETNE NESREČE IZVEN NASELJA**

V letu 2019 se je izven naselij zgodila 1 prometna nesreča s smrtnim izidom. Zmanjševanje števila lažje telesnih poškodb v letu 2019 pomeni ugodnejše rezultate kot v letu 2018.

Tabela 17: **PROMETNE NESREČE PO MESECIH V LETU 2016, 2017, 2018 in 2019**

Največ nesreč v letu 2019 se je zgodilo v mesecu juniju in avgustu.

**PROMETNE NESREČE S POBEGOM;**

V letu 2019 se je zgodilo 58 prometnih nesreč, v katerih so povzročitelji pobegnili, ne da bi nudili pomoč poškodovanim ali podali osebne podatke oškodovancem. V 2 PN so nastale telesne poškodbe z materialno škodo, v 56 PN je nastala materialna škoda. Povzročitelji so bili izsledeni – 1 PN s telesno poškodbo in 36 z materialno škodo ali 64, 29 %.

Tabela 18: **PROMETNE NESREČE PO DNEVIH V LETU 2019**

Največ prometnih nesreč se je zgodilo ob petkih 67 (80) in ponedeljkih 65 (76), najmanj pa ob nedeljah 24 (29).

Pripravili:

Franc Kozel, predsednik SPV Mestne občina Ptuj

Aleš Gregorec, Mestna občina Ptuj

Boštjan Koletnik, Policijska postaja Ptuj

Franc Kozel, univ. dipl. pravnik,

predsednik SPV Mestne občine Ptuj